AFRIKAANSE OPSOMMING: Hierdie voorlegging is 'n soeke na 'n oplossing vir die probleme wat studente ondervind om 'n goed-gebalanseerde akademiese essay (werkstuk, proefskrif, tesis) te skryf. Hierdie is essays wat in struktuur en vorm korrek is, duidelik en relevant is, korrekte verwysings het en nie nageskryf (plagiaat) is nie. Die probleme is in vyf afdelings bespreek; nl. "Waar om te Begin", "Die Basiese Struktuur", "Paragrawe", "Verwysings" en "Oefeninge". Die oefeninge dien as opsomming vir al die eenhede. Hierdie voorlegging het ontstaan uit ’n behoefte van die studente by die Universiteit Botswana. Die inhoud was die resultaat van 'n behoefte-analise wat deur observasie en onderhoude gedoen is. Die evaluasie is deur die betrokke studente en studente aan die Universiteit Stellenbosch gedoen.